POEŻIJI TA' ALBERT M. ĊASSOLA 75 Int ix-xemx ma tarax tielgħa, ma tindunax li niżlet. Dwalek artifiċjali kollha: fil-ħwienet, fl-uffiċċju, fl-iskejjel, fid-djar, U l-agħar il-ħsejjes, it-trabijiet, iċ-ċinejiet, l-egħluq, nies imgħaġġlin, nies imħassbin, nisa mormija… Tħares, tnemmes, tpespis, fastidju, żgħażagħ mitlufa, maħmuġin, drogati. Vizzji, ħżunija, qerq, sultan tad-dnub. Inħoss in-nostalġija tar-raħal u l-kampanja, tal-bdiewa u l-bhejjem tagħhom, tal-gliegel ta' l-ilma safi; villaġġi żgħar, ċkejknin, kennija, u siġar u ħamrija, fejn hemm is-sliem u l-hena, is-saħħa u l-barka; fejn hemm il-bdiewa jaħdmu fil-kwiet man-nisa misturin, ħarkiena, ħienja bil-qligħ tal-jum, bogħod mill-ħżunija u l-għelt Ħajja Ċassa (Still Life) Warda ħamra, warda skura, warda safra, warda ċara. fost il-ħdura ta' ftit weraq, ġo vażun. Fjuri, ħlejjaq tan-Natura li ttafilna 76 IL-MALTI ftit mill-għajja, il-ħajja ħajja b'ħajja ċassa tant sabiħa, bħalma tfajla f'lejl, mistrieħa. Xmara ta' pigmenti ta' lwien biż-żjut imħallta, u ta' verniċ u grassijiet u żejt ieħor tal-kittien u swied il-faħam. Xmara ta' linka għaddejja lejl u nhar mal-ħoss tal-makni tal-linotipi, fid-dinja kollha. Makni muntanji bla tarf, bla qies, bla għadd, li jarmu l-likwidu iswed għal fuq it-tipi li jċappsu l-karti biex qatt ma jitħassru, bil-kliem fejjied, bil-kliem utiq, il-kliem tal-liġijiet umani, il-pattijiet tal-paċi, dikjarazzjonijiet ta' gwerer, fehmiet il-għorrief, u ħsibijiet tal-filosfi u l-poeti, ta' saċerdot t'Alla li l-kelma Tiegħu jxandru fid-dinja kollha. li bil-mijiet, bl-eluf, ittenni l-kelma qarrieqa ta' min jinħeba fil-ġurnal, tirriproduċi insulti kiefra, daqqiet fil-qalb. Xmara ta' linka tiġri u tistinka biex tagħmel ġid bil-kelma, skond kif jużawk. li tinfluwenza nazzjonijiet fil-ġlied u l-gwerer, għaddejja dejjem bla taqta' xejn, bin-nhar, bil-lejl, ma jżommok ħadd. Xmara, xmara sewda, iċħad 'il min ifittex jinqeda bik biex jiżra' l-għelt.